Святы Дамінік Савіо, сябра міністрантаў і нябесны заступнік дзяцей і моладзі! Тваё нядоўгае жыццё было напоўнена вернасцю і любоўю да Хрыста. Ужо з сямі гадоў ты прыслугоўваў каля Божага алтара, прагнучы быць як мага бліжэй да эўхарыстычнай Ахвяры нашага Збаўцы, каб праслаўляць і хваліць Яго. У араторыі святога Яна Боско ты зразумеў, што вядзе да сапраўднай святасці, і неадкладна ступіў на гэты шлях. Тваімі прынцыпамі сталі добрае выкананне сваіх абавязкаў, шчырая радасць і добразычлівасць да бліжніх. Стаўшы сябрам Езуса, ты распаўсюджваў Яго волю і нёс усім радасную вестку пра тое, што Бог нас любіць і чакае ў небе. З пакораю звяртаюся да цябе, выпрасі для мяне ў Бога ласку вернасці міністранцкаму пакліканню, якім адарыў мяне ўсемагутны Бог, каб я з пабожнасцю служыў каля алтара Пана і засяроджана перажываў вялікую таямніцу Хрыстовай Ахвяры, якая здзяйсняецца падчас кожнай святой Імшы. Няхай тваё заступніцтва распаліць у маім сэрцы шчырае прагненне стаць святым, каб я з радасцю даваў добры прыклад іншым, нывучы паводле Божых запаведзяў, і абвяшчаў сваім жыццём перамогу ўваскрослага Хрыста над смерцю і грахом. Амэн.